CELEX: 31985R3380
Language: el
Date: 1985-11-28 00:00:00
Title: Κανονισμός (ΕΟΚ) αριθ. 3380/85 της Επιτροπής της 28ης Νοεμβρίου 1985 περί του καθεστώτος εισαγωγής στην Ιταλία ορισμένων κλωστοϋφαντουργικών προϊόντων (κατηγορίας 4) καταγωγής Βραζιλίας

Avis juridique important

|

31985R3380

Κανονισμός (ΕΟΚ) αριθ. 3380/85 της Επιτροπής της 28ης Νοεμβρίου 1985 περί του καθεστώτος εισαγωγής στην Ιταλία ορισμένων κλωστοϋφαντουργικών προϊόντων (κατηγορίας 4) καταγωγής Βραζιλίας  

Επίσημη Εφημερίδα αριθ. L 321 της 30/11/1985 σ. 0070 - 0071 Ισπανική ειδική έκδοση: Κεφάλαιο 11 τόμος 23 σ. 0014  Πορτογαλική ειδική έκδοση : Κεφάλαιο 11 τόμος 23 σ. 0014 

***** ΚΑΝΟΝΙΣΜΟΣ (ΕΟΚ) αριθ. 3380/85 ΤΗΣ ΕΠΙΤΡΟΠΗΣ  της 28ης Νοεμβρίου 1985  περί του καθεστώτος εισαγωγής στην Ιταλία ορισμένων κλωστοϋφαντουργικών προϊόντων (κατηγορίας 4) καταγωγής Βραζιλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1003/85 (2), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Ιταλία κλωστοϋφαντουργικών προϊόντων, της κατηγορίας 4, καταγωγής Βραζιλίας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στη Βραζιλία, στις 12 Σεπτεμβρίου 1985, αίτηση διαβουλεύσεων·  ότι, εν αναμονή του αποτελέσματος των διαβουλεύσεων, οι εισαγωγές στη Βραζιλία υπήχθησαν σε προσωρινό ποσοτικό όριο για την περίοδο από 12 Σεπτεμβρίου έως 11 Δεκεμβρίου 1985 με τον κανονισμό (ΕΟΚ) αριθ. 2759/85 της Επιτροπής της 30ής Σεπτεμβρίου 1985 (3)·  ότι, ως αποτέλεσμα των διαβουλεύσεων που διεξήχθησαν στις 12 Νοεμβρίου 1985, συμφωνήθηκε να υπαχθούν τα εν λόγω προϊόντα σε ποσοτικό περιορισμό για την περίοδο από 12 Σεπτεμβρίου έως 31 Δεκεμβρίου 1985 και για το έτος 1986·  ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λόγω προϊόντα, τα οποία έχουν εξαχθεί από τη Βραζιλία προς την Ιταλία μεταξύ της 12ης Σεπτεμβρίου 1985 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο για την περίοδο από 12 Σεπτεμβρίου έως 31 Δεκεμβρίου 1985·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Ιταλία των προϊόντων καταγωγής Βραζιλίας της κατηγορίας που περιλαμβάνεται στο παράρτημα, υπόκειται στα προσωρινά ποσοτικά όρια που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2,  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τη Βραζιλία στην Ιταλία πριν από την ημερομηνία ενάρξεως ισχύος του κανονισμού (ΕΟΚ) αριθ. 2759/85 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές αυτών των προϊόντων που αποστέλλονται από τη Βραζιλία στην Ιταλία μετά την έναρξη ισχύος του κανονισμού (ΕΟΚ) αριθ. 2759/85 συνεχίζουν να υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.  3. Όλες οι ποσότητες των προϊόντων που αποστέλλονται από τη Βραζιλία στην Ιταλία από τις 12 Σεπτεμβρίου 1985 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια για το 1985. Εντούτοις αυτά τα ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από τη Βραζιλία στην Ιταλία πριν από την ημερομηνία ενάρξεως ισχύος του κανονισμού (ΕΟΚ) αριθ. 2759/85.  Άρθρο 3  Ο κανονισμός (ΕΟΚ) αριθ. 2759/85 καταργείται.  Άρθρο 4  Ο παρών κανονισμός αρχίζει ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 31 Δεκεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1985.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 374 της 31. 12. 1982, σ. 106.  (2) ΕΕ αριθ. L 116 της 29. 4. 1985, σ. 1.  (3) ΕΕ αριθ. L 260 της 2. 10. 1985, σ. 5.  ΠΑΡΑΡΤΗΜΑ  1.2.3.4.5.6.7.8 //  //  //  //  //  //  //  //  // Κατη-  γορία   // Κλάση  του κοινού  δασμολογίου   // Κώδικας  ΝΙΜΕΧΕ  (1985)   // Περιγραφή εμπορευμάτων   // Τρίτες  χώρες   // Κράτη  μέλη   // Μονάδες   // Ποσοτικά όρια   //  //  //  //  //  //  //  //  // 4   // 60.04  Β Ι  ΙΙ α)  β)  γ)  IV β) 1 αα)  δδ)  2 εε)  δ) 1 αα)  δδ)  2 δδ)   // 60.04-19, 20, 22, 23, 24, 26, 41, 50, 58, 71, 79, 89  // Έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ:  Υποκάμισα, υποκαμισάκια, T-shirts, sous-pulls, φανέλλαι και παρόμοια είδη, πλεκτά, μη ελαστικά ουδέ συνδεδυασμένα μετά καουτσούκ, έτερα των ενδυμάτων δια βρέφη, βαμβακηρά ή εκ συνθετικών υφαντικών ινών. T-shirts και sous-pulls εκ τεχνητών υφαντικών ινών, έτερα των ενδυμάτων δια βρέφη   // Βραζίλια   // Ιταλία   // 1 000  τεμάχια   // από 12 Σεπτεμβρίου  έως 31 Δεκεμβρίου  1985: 500  1986: 3 800   //    //   //   //   //   //   //   //